recursal/SuperWikiNEXT-32B huggingface dataset:
**Catherine Grace "Cady" Coleman** on yhdysvaltalainen kemisti, entinen Yhdysvaltain ilmavoimien upseeri ja nykyinen NASAn astronautti. Hän on kahden avaruussukulalennon veteraani. Hän toimi Kansainvälisen avaruusaseman Retkikunta 26:n ja Retkikunta 27:n miehistön jäsenenä.

Coleman suoritti kemian alemman korkeakoulututkinnon (B.Sc.) Massachusetts Institute of Technologyssa (MIT) vuonna 1983 Yhdysvaltain ilmavoimien opiskelijana. Valmistumisen jälkeen hän liittyi Yhdysvaltain ilmavoimiin vänrikkinä jatkaen tohtorintutkinnon suorittamista MIT:ssä. Hän siirtyi suorittamaan aktiivipalvelusta ilmavoimien Wright-Patterson Air Force Basessa tutkimuskemistinä. Työssään hän osallistui NASAn Long Duration Exposure Facility -koesatelliitin pinnan analysointiin konsulttina. Vuonna 1991 hän suoritti tohtorintutkinnon polymeeritieteessä ja koneenrakennuksesta. Hän erosi ilmavoimista marraskuussa 2009.

Coleman valittiin NASAn astronauttikoulutukseen vuonna 1992 tehtäväspesialistiksi. Hän on osallistunut kahdelle avaruussukkulalennolle. Vuonna 1995 hän oli STS-73:n miehistössä tiedelennolla USML-1 koejärjestelyiden käsitellessä bioteknologiaa, palamista (combustion science) ja nesteiden fysiikkaa. Coleman osallistui vuonna 1999 toiselle avaruussukkulalennolleen STS-93. Tehtäväspesialistina hän vastasi Chandra-avaruusteleskoopin ja sen rakettivaiheen siirrosta sukkulan rahtiruumasta avaruuteen.

Coleman työskenteli sukkuloiden ja ISS-avaruusaseman robottikäsivarren operaatioiden ja koulutuksen johdossa. Coleman laukaistiin 15. joulukuuta 2010 (16. joulukuuta Baikonurin aikaa) lennolla Sojuz TMA-20 avaruuteen liittymään ISS-avaruusaseman Retkikunta 26:n miehistön jäseneksi. Hän palasi Maahan 24. toukokuuta 2011 lennolla Sojuz TMA-20.

Coleman on naimisissa lasitaiteilija Josh Simpsonin kanssa.

Katso myös
----------

* Luettelo naisavaruuslentäjistä

Lähteet
-------

1. 1 2  NASA biography
2. ↑  NASA Television Will Air Next Soyuz Landing And Launch - Media Advisory : M10-164A - November 18, 2010

Aiheesta muualla
----------------

* Kuvia tai muita tiedostoja aiheesta **Catherine Coleman** Wikimedia Commonsissa

* NASA:n elämäkertasivut (englanniksi)
* Speceacts.de:n elämäkerta (englanniksi)
* Retkikunta 26:tta edeltävä haastattelu (28.10.2010) (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Catherine Coleman 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |

 |
Azazel ja syntipukki. Kuvitusta Collin de Plancyn teokseen Dictionnaire infernal.
**Azazel** tai **Asasel**, hepreankielinen nimi erämaassa olevalle demonille, jonka luo syntipukki lähetetään Jom kippurin aikaan. Apokryfisessä Eenokin kirjassa Asasel esiintyy kapinallisten enkelien päällikkönä. Azazel oli myös epäpuhtauden henkilöitymä ja myöhemmissä rabbien kirjoituksissa langennut enkeli.

Juutalaisten legendojen mukaan Jom kippur -rituaalia varten valittiin kaksi vuohipukkia. Toinen määrättiin arvalla "Herralle", toinen "Azazelille". Uskonnollisia menoja johti Temppelin ylipappi. Kun ylipappi oli symbolisesti siirtänyt kaikki juutalaisen kansan synnit syntipukkiin, Azazelille määrätty syntipukki ajaettiin erämaahan ja tapettiin heittämällä alas jyrkänteeltä.

Lähteet
-------

* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9

### Viitteet

1. ↑  Lurker 1987, s. 20
2. 1 2  Azazel *Encyclopædia Britannica*. Encyclopædia Britannica Inc. Viitattu 10.4.2018. (englanniksi)
**Chamaeleo monachus** on Jemeniin kuuluvalla Sokotran saarella tavattava kameleonttilaji. IUCN on luokitellut sen uhanalaisuudeltaan silmälläpidettäväksi lajiksi.

Koko ja ulkonäkö
----------------

Muiden kameleonttilajien tapaan *Chamaeleo namaquensis* pystyy vaihtamaan väriään harmaan, ruskean ja vihreän väliltä. Ahdisteltuna se pitää sihisevää ääntä. Molekyylitutkimusten perusteella *Chamaeleo namaquensis* saattaa olla kameleonttien hyvin varhainen muoto. Laji kehittyi Sokotran irtauduttua Gondwanan muinaisesta mantereesta.

Lajin kuvaili ensimmäisenä englantilainen eläintieteilijä John Edward Gray vuonna 1865. Hän luuli yksilön tulleen Madagaskarilta, sillä kameleontin briteille myyneet arabikauppiaat antoivat ilmeisesti siitä virheellistä tietoa. Lajin tajuttiin olevan Sokotran saarelta Isaac Balfourin tehtyä tutkimusmatkan saarelle vuonna 1880.

Levinneisyys ja elinympäristö
-----------------------------

*Chamaeleo namaquensis* on Sokotran saarelle kotoperäinen laji, eikä sitä tavata sen ulkopuolella. Se on yksi monista saaren endeemisistä lajeista ja ainoa saarella tavattava kameleontti. Sitä tavataan ympäri saarta laikuittain ja etenkin alueilla, joiden kasvillisuus on tiheää.

Uhat ja suojelu
---------------

IUCN on luokitellut lajin uhanalaisuudeltaan silmälläpidettäväksi lajiksi. Sen suurimpana uhkana pidetään saaren ylilaidunnusta. Vuohet syövät saaren kasvistoa ja kameleonttia tavataan erityisesti tiheän kasvillisuuden alueilla. Sitä tavataan kuitenkin myös harvemman kasvillisuuden alueilla, joten laji on todennäköisesti kohtalaisen sopeutumiskykyinen tätä uhkaa ajatellen. Vuohien määrän lisääntyminen saattaa silti muodostaa uhan tulevaisuudessa.

Lähteet
-------

1. 1 2 3 4 5  *Chamaeleo monachus* *IUCN Red List of Threatened Species*. International Union for Conservation of Nature, IUCN, Iucnredlist.org.  (englanniksi)
2. ↑  Kay Van Damme: Socotran Reptiles *Socotra Governance and Biodiversity Project*. UNDP. Viitattu 28.7.2015. (englanniksi)
3. 1 2  Reptiles of Socotra (pdf) *Biodiversity Journal*. Viitattu 28.7.2015. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2948052
* Wikispecies: Chamaeleo monachus
* ADW: Chamaeleo\_monachus
* CoL: TK6R
* EoL: 795425
* GBIF: 2449128
* iNaturalist: 32832
* IRMNG: 10368886
* ITIS: 715177
* IUCN: 176310
* NCBI: 420383
* RD: monachus
* Species+: 8943
* uBio: 5686126

 |

 |
**Paula Michelle White-Cain** (20. huhtikuuta 1966 Tupelo, Mississippi) on yhdysvaltalainen pastori, elämäntapavalmentaja ja kirjailija. White on toiminut presidentti Donald Trumpin hengellisenä neuvonantajana sekä monikulttuurisen City of Destiny-megakirkon pastorina Floridassa. White on myös isännöinyt *Paula White Today*-televisio-ohjelmaa. White on toiminut Trumpin hallinnossa evankelisen neuvottelukunnan puheenjohtajana. White on ensimmäinen naispappi, joka on rukoillut presidentin virkavalan yhteydessä.

Varhainen elämä ja koulutus
---------------------------

Whiten isä teki itsemurhan tämän ollessa vielä lapsi. Paulan lapsuutta varjostivat myös fyysinen ja seksuaalinen hyväksikäyttö. 18-vuotiaana Paula tutustui Ramattuun ja hän koki kutsun ryhtyä pastoriksi.

Ura pastorina
-------------

Paula White aloitti palvelutyön Washington D.C.:ssä 1980-luvun lopulla. 1990-luvulla hän työskenteli Los Angelesissa kristillisessä lapsi- ja naapurustotyössä. White on perustanut Paula White Ministries-mediajärjestön. Järjestön kautta on tehty myös humanitaarista työtä 10 miljoonien dollarien arvosta ympäri maailmaa.

Tunnustukset
------------

Paula White on saanut muun muassa Rosa Parks Awardin, Trumpet Awardin sekä Floridan kuvernöörin palkinnon työstään vuoden 2016 yökerhoammuskelujen jälkeen.

Lähteet
-------

1. ↑  Jen Krausz: Newsmax's 100 Most Influential Evangelicals in America *Newsmax*.  17.11.2017. Viitattu 4.11.2023. (englanniksi)
2. 1 2 3  About *Paula White Ministries*. Viitattu 4.11.2023. (englanniksi)
Roš hašanan ruokia ja esineitä: kiddush-viinimalja, omena, granaattiomenia, hunajaa ja šofar-torvi.
**Roš hašana** (hepr. ‏ראש השנה‎, ’vuoden alku’) on juutalaisten uudenvuoden juhla. Sitä vietetään tišri-kuun ensimmäisenä ja toisena päivänä, jotka osuvat yleensä syyskuulle. Roš hašana aloittaa kymmenen katumuspäivän jakson, joka päättyy jom kippuriin.

Roš hašanan aattona toivotellaan hyvää uutta vuotta ja syödään herkullinen ateria, johon kuuluu chala-leipä. Hunajaan kastetut omenanpalaset ja chala-leipä kuvaavat toivoa "makeasta" uudesta vuodesta. Ystäville lähetellään roš hašana -kortteja. Myös mennyttä vuotta muistellaan, minkä vuoksi roš hašanaa kutsutaan Toorassa Muistamisen päiväksi. Heprean kielessä roš hašanaa kutsutaan lisäksi myös Vuoden aluksi, Tuomion päiväksi ja Kuulemisen päiväksi. Näistä viimeinen viittaa šofar-torveen, jota puhalletaan synagogan roš hašana -jumalanpalveluksessa.

Roš hašanan aamuna rukoillaan eri tavoin. Iltapäivällä harjoitetaan joskus *tašlih*-perinnettä. Siinä menneen vuoden synnit ja virheet heitetään symbolisesti pois heittämällä leivänpaloja tai vastaavia veteen ja lausutaan rukous. Naiset ja tytöt sytyttävät kynttilöitä jokaisena iltana.

Šofaria puhalletaan synagogassa roš hašanan kumpanakin päivänä, paitsi jos niistä ensimmäinen on sapatti. Aamupalveluksessa šofariin puhalletaan ensin 30 kertaa Tooran lukemisen jälkeen ja 70 kertaa Musaf-palveluksen yhteydessä. Soitinta soitetaan senkin jälkeen koko kahden päivän ajan. Šofarin törähdys edustaa kuninkaan kruunajaisten trumpetin ääntä, ja se myös kutsuu katumaan. Šofar muistuttaa myös Iisakin sitomisesta, jossa pässi otti Iisakin paikan uhrina.

Lähteet
-------

1. 1 2 3 4  Kozodoy, Ruth: *Juutalaiset juhlapäivät*, s. 8–13. Suomentanut Hasenson, Janina. Opetushallitus. ISBN 951-719-922-8.
2. 1 2  What Is Rosh Hashanah? Chabad Lubavitch of Finland. Viitattu 12.11.2020.

Aiheesta muualla
----------------

* Kuvia tai muita tiedostoja aiheesta **Roš hašana** Wikimedia Commonsissa

Juutalaiset juhlapäivät
Sapatti | Roš hašana | Jom kippur | Sukkot | Simhat Tora | Hanukka | Tu bišvat | Purim | Pesah | Šavuot | Lag ba’omer | Tiša be'av

**Israelin kansalliset juhlapäivät**

Jom hašoa | Jom hazikaron | Jom ha'atsma'ut | Jom Jerušalajim



|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
* **3. Mooseksen kirja (Leviticus)**
 |
| --- |
|  |
| Henkilöt | 
* Aaron
* Abihu
* Eleasar
* Itamar
* Mooses
* Nabad

 |
|  |
| Käsitteet | 
* Azazel
* Israelin ylipappi
* Israel
* Juutalaiset juhlapäivät
	+ Elonkorjuujuhla
	+ Pasuunansoiton päivä
	+ Pääsiäinen ja happamattoman leivän juhla
	+ Sapatti
	+ Suuri sovituspäivä
	+ Riemuvuosi
	+ Lehtimajanjuhla
* Koskemattomat hedelmät
* Vikauhri

 |

 |
"**I Got Rhythm**" on kappale vuoden 1930 Broadway-musikaalista *Girl Crazy*. Sen sävelsi George Gershwin ja sanoitti Ira Gershwin. Kappaleen esitti musikaalissa ensikertalainen Ethel Merman, jonka esitys jätti lehdistöarvosteluissa naispääosan esittäjä Ginger Rogersin varjoonsa. Alkuperäisen musikaalin taustaorkesteria johti Red Nichols ja siinä soittivat muun muassa Benny Goodman, Glenn Miller, Jack Teagarden, Jimmy Dorsey ja Gene Krupa. Nicholsin yhtye teki myös kappaleesta ensimmäisen nauhoituksen vuonna 1930 laulaja Dick Robertsonin kanssa, nousten singlelistalla viidenneksi.

George Gershwin oli alun perin kirjoittanut kappaleen soitettavaksi hitaalla tempolla, mutta sitä nopeutettiin musikaaliin paremmin sopivaksi. Säveltäjä itse piti sitä suosikkina omista kappaleistaan. Gershwin viimeiselle konserttikiertueelleen vuonna 1934 kirjoittama "Variations on I Got Rhythm" perustui "I Got Rhythmin" melodian variointiin pianolla ja orkesterilla.

Kappaleesta on nauhoitettu yli 600 jazzsovitusta, ja se lukeutuu suosituimpien jazzstandardien joukkoon. Benny Goodmanin kvartetti soitti kappaleen vuoden 1938 Carnegie Hallin konsertissaan. Art Tatum levytti pianotrioversion vuonna 1942. Esquire All Stars -niminen yhtye, jossa soittivat Red Norvo, Art Tatum, Jack Teagarden, Barney Bigard ja Louis Armstrong, esitti sen New Yorkin Metropolitan-oopperatalossa vuonna 1944. The Happenings levytti vuonna 1967 rockversion, jota myytiin yli miljoona kappaletta.

ÄäninäyteRhythm changes.oggRhythm-kierto C-duurissaÄänitiedostojen kuunteluohjeet

Kappaleen sointukulku tunnetaan jazzpiireissä "Rhythm-kiertona" (engl. "Rhythm changes") ja sitä on käytetty lukuisien myöhempien sävellysten pohjana. Se on blueskaavan jälkeen useimmin käytetty sointukulku jazzmusiikissa. Charlie Parker käytti kiertoa muun muassa kappaleissaan "Dexterity", "Anthropology" ja "Moose the Mooch", ja muita Rhythm-käännöksiin perustuvia kappaleita ovat Benny Goodmanin "Don't Be That Way", Thelonious Monkin "Rhythm-A-Ning", Dizzy Gillespien "Salt Peanuts" ja *Kiviset ja Soraset* -sarjan tunnusmusiikki.

Lähteet
-------

1. 1 2 3 4  Jeremy Wilson: I Got Rhythm *JazzStandards.com*. Viitattu 11. huhtikuuta 2010. (englanniksi)
2. ↑  William Emmett Studwell: *The Popular Song Reader: A sampler of well-known twentieth century-songs*, s. 122. Routledge, 1994. ISBN 1560243694. (englanniksi)
3. ↑  Robert Wyatt ja John Andrew Johnson: *The George Gershwin Reader*, s. 156–157. Oxford University Press US, 2004. ISBN 0195130197. (englanniksi)
4. 1 2 3  Alan Kurtz: Art Tatum: I Got Rhythm *Jazz.com*.  Arkistoitu 6.2.2010. Viitattu 21. huhtikuuta 2010. (englanniksi)
5. ↑  Ted Gioia: Benny Goodman Quartet: I Got Rhythm. *Jazz.com*.  Arkistoitu 26.4.2013. Viitattu 21. huhtikuuta 2010. (englanniksi)
6. ↑  Ted Gioia: The Esquire All Stars: I Got Rhythm *Jazz.com*.  Arkistoitu 17.1.2010. Viitattu 21. huhtikuuta 2010. (englanniksi)
Koulochéra  
ΚουλοχέραKoulochéra-vuorta Iérakaksesta nähtynä.

|  |  |
| --- | --- |
| Sijainti | 
Monemvasiá, Lakonia, Peloponnesos, Kreikka |
| Korkeus merenpinnasta | 
1 125 m |

|  |  |
| --- | --- |
| Koordinaatit | 
36° 50′ P, 23° 00′ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Koulochéra** (kreik. Κουλοχέρα) eli **Zárakas** (Ζάρακας), antiikin **Zaraks** (m.kreik. Ζάραξ, lat. *Zarax*), on vuori Peloponnesoksen niemimaalla Kreikassa. Sen korkeus on 1 125 metriä. Vuori sijaitsee Párnonas-vuoren kaakkoispuolella Monemvasián kunnassa Lakonian alueyksikössä. Koulochéra on osa Monemvasián kunnan Egeanmeren puoleisen rannikon käsittävää Natura 2000 -aluetta.

Lähteet
-------

1. ↑  Smith, William: "Laconia", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Τα Βουνά της Ελλάδας *Πατριδογνωσία*. Viitattu 1.9.2022.
3. ↑  GR2540001 Ori Gidovouni, Chionovouni, Gaidourovouni, Korakia, Kalogerovouni, Koulochera kai Periochi Monemvasias *Natura 2000*. Viitattu 1.9.2022.
**Luxor 2** on MumboJumbon kehittämä ja julkaisema pulmapeli. Peli on julkaistu vuonna 2006 Windowsille ja seuraavana vuonna Xbox 360:lle

Peli on jatko-osa vuonna 2005 julkaistulle *Luxorille*.

Pelaaminen
----------

Pelissä on tarkoitus ampua alhaalta skarabeella värillisiä kuulia pienten skarabeiden edellään työntämiin kuuliin. Kuulat liikkuvat kentän määräämää rataa ja ammutun kuulan osuessa kolmeen tai enempään samanväriseen kuulaan, kuulat räjähtävät Tetriksen tyyliin. Tietyn kuulamäärän tuhoamisen jälkeen peli etenee seuraavaan kenttään. Tasoja on 13 kpl, joissa on kenttiä on yhteensä 88 kpl sekä 13 kpl bonuskenttiä. Vaikeustasoja on 3 kappaletta. Jos kuulat etenevät kentän laidassa olevaan pyramidiin, pelaaja menettää elämän ja joutuu aloittamaan alusta. Kolmesta peräkkäisestä kuulien räjäyttämisestä saa power-upin. Power-upit hidastavat kuulien liikettä, muuttavat skarabeen tarkemmaksi miekaksi, tuottavat kuulia tuhoavan pommin, salaman tai salamamyrskyn jne.

Julkaisut
---------

Peli on julkaistu digitaalisena latauksena Windowsille. 
Peli on julkaistu Xbox 360:lle Xbox Live Marketplacessa sekä fyysisesti levyllä. Peli on mukana Xbox Live Arcade Compilation Discillä.

*Luxor: Pharaoh's Challenge* on pelin uusintaversio, joka on julkaistu Nintendo DS:lle, PlayStation 2:lle, PlayStation Portablelle ja Wiille.

Lähteet
-------

* MumboJumbo
* Achieve 360 Points
* Xbox 360 Achievements
* My 360 Stats

Aiheesta muualla
----------------

* *Luxor 2* MobyGamesissa (englanniksi)
* *Luxor: Pharaoh's Challenge* MobyGamesissa (englanniksi)
* GameFAQs-sivustolla (englanniksi)
**Igloolik** (inuktitutiksi **ᐃᒡᓗᓕᒃ**), tunnetaan myös nimellä **Iglulik**) on pikkukylä Kanadassa, Nunavutin territoriossa, Qikiqtaalukin alueella. Kylä sijaitsee erittäin pienellä saman nimisellä saarella, joka on määritelty Kanadan kansallishistorialliseksi paikaksi. Kylän väkiluku on 2 049 (2021). Nimi Igloolik tarkoittaa suomeksi: "siellä on iglu". Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Igloolikin lentoasema.

Historia
--------

Useissa arkeologisissa kaivauksissa on todettu alueen olleen asuttu yli 4 000 vuotta. Ensimmäiset alueelle saapuneet eurooppalaiset olivat William Edward Parryn retikunnan jäsenet. Hän purjehti HMS Fury ja HMS Hecla laivoillaan etsien luoteisväylää. Retikunta leiriytyi talven 1822 yli kylässä. Vuosina 1867–1868 amerikkalainen tutkimusmatkailija Charles Francis Hall vieraili kylässä etsiessään John Franklinin kadonnutta retkikuntaa.

Vuonna 1913 kanadanranskalainen geologi Alfred Tremblay kävi saarella tutkimassa mahdollisia mineraalilöytöjä. 1921 Knud Rasmussenin viidennellä Thule tutkimusretkellään vieraili saarella. Ensimmäinen pysyvän eurooppalaisten asumuksen rakensivat 1930-luvulla Roomalaiskatoliset lähetystyöntekijät. Myöhemmin myös Hudson's Bay Companyllä oli tukikohta saarella.

Lähteet
-------

* Kuvia tai muita tiedostoja aiheesta **Igloolik** Wikimedia Commonsissa

1. ↑  Canada's Earliest Inhabitants. Parks Canada.  Arkistoitu 5.6.2011. Viitattu 24.8.2009. (englanniksi), (ranskaksi)
2. ↑  Census Profile, 2021 Census of Population Statistics Canada. Viitattu 21.11.2023. (englanniksi), (ranskaksi)
3. ↑  Igloolik Island Archaeological Sites National Historic Site of Canada *HistoricPlaces.ca*. Viitattu 21.11.2023. (englanniksi)
4. 1 2  Igloolik: "Place of Iglus". Qikiqtani Inuit Association.  Arkistoitu 6.7.2010. Viitattu 24.8.2009. (englanniksi)
**Taito Goo Johannes Kawata** (s. 1983) on suomalais-japanilainen elokuvaohjaaja. 

Taito Kawatan japanilainen isä oli nuorena vuorikiipeilijä. Hän päätyi 1970-luvulla Euroopan reissulla Suomeen ja hetkeksi aikaa töihin espoolaisravintolan narikkaan. Siellä hän tutustui tulevaan suomalaiseen vaimoonsa.

Heidän poikansa Taito syntyi vuonna 1983. Kawatan isä oli ensimmäinen, joka toi Suomeen Nintendon käsikonsoleja. Taito Kawata viettikin suuren osan lapsuuttaan pelien, kuten *Donkey Kongin* parissa.

Kawata tunnetaan Cocoa-mainoselokuvayhtiön perustajana ja nyt myös dokumentin *JVG-elokuva: Vuodet ollu tuulisii* -dokumentin toisena ohjaajana.

Taito Kawatan ohjaama Dance Brothers on ensimmäinen suomenkielinen draamasarja, joka on päässyt maailmanlaajuiseen levitykseen Netflixissä. 

Mainoksien lisäksi Kawata on ohjannut runsaasti palkittuja musiikkivideoita artisteille kuten Elastinen, Gracias ja Ruudolf.

Lähteet
-------

1. ↑  Taito Kawatasta piti tulla NHL-pelaaja, mutta hän päätyi ohjaamaan JVG-dokumentin ja Netflix-sarjan *Yle Uutiset*.  16.4.2023. Viitattu 22.8.2023.
2. ↑  Taito Kawatasta piti tulla NHL-pelaaja, mutta hän päätyi ohjaamaan JVG-dokumentin ja Netflix-sarjan *Yle Uutiset*.  16.4.2023. Viitattu 22.8.2023.
3. ↑  Salaiset teknobileet inspiroivat tanssijaveljeksistä kertovaa suomalaisdraamaa – Dance Brothers -sarja tulee ensi viikolla nähtäville lähes 200 maassa *Hämeen Sanomat*.  5.5.2023. Viitattu 22.8.2023.
4. ↑  Taito Kawata ohjasi Netflix-sarjan Helsingistä – loppuhuipennus tapahtuu Temppeliaukion kirkossa *www.kirkkojakaupunki.fi*. Viitattu 22.8.2023.
5. ↑  Retrospektiivi: Taito Kawata--- Oulun Musiikkivideofestivaalit *www.omvf.net*. Viitattu 22.8.2023.
**Nehemia** on merkittävä henkilö juutalaisten historiassa Babylonian pakkosiirtolaisuuden jälkeiseltä ajalta. Hänet on mainittu Raamatussa ja hänen uskotaan olevan Nehemian kirjan kirjoittaja. Hän oli Hakaljan poika (Neh. 1:1) ja kuului luultavasti Juudan heimoon. Hänen perheensä asui Jerusalemissa ennen pakkosiirtolaisuutta. (Neh. 2:3)

Nehemian historia
-----------------

Nehemia eli Juudan kuningaskunnan ollessa osa Persian valtakuntaa. Hän oli kuninkaallinen juomankantaja Susassa, kuningas Artakserkses I:n hovissa. Nehemia ja kuningas olivat hyvissä väleissä ja kuningas salli Nehemian lähteä jälleenrakentamaan Jerusalemia.

Veljeltään Hananilta hän kuuli surullisia uutisia Jerusalemin kunnosta (Neh. 1:2), ja hän suri ja rukoili monta päivää. Pitkään kuningas seurasi hänen suruaan ja kysyi sen syytä. Nehemia kertoi kuninkaalle ja sai luvan lähteä Jerusalemiin Juudean käskynhaltijana.

Nehemia saapui Jerusalemiin Artakserkses I:n kahdentenakymmenentenä hallitusvuonna suuren saattueen kera. 

### Jerusalemin uudelleenrakentaminen

Saavuttuaan Jerusalemiin Nehemia alkoi tutkia kaupungin kuntoa salaa iltaisin ja suunnitteli kunnostustöitä. Suunnitelma vaati paljon taitoja ja voimavaroja, jotta se valmistuisi kuudessa kuukaudessa. 

Nehemia pysyi kolmetoista vuotta Juudean käskynhaltijana säätäen useita lakeja vastustuksesta huolimatta. (Neh 13:11) Hän pystytti hallinnon vanhoja perinteitä noudattaen, "täydentämään ja tukemaan Esran työtä", ja kaikki valmistelut olivat kaupungin parhaaksi. Pian tämän jälkeen hän palasi Persiaan palvelemaan kuningastaan, eikä kestänyt kauankaan, kun Jerusalem alkoi taas rappeutua.

Jotkut tutkijat uskovat, että Malakia ilmestyi nyt kansan keskuuteen kertoen varoituksia moraalisesta rappeutumisesta, ja Nehemia palasi Persiasta - oltuaan poissa kaksi vuotta. Hän suri nähdessään levinneet moraalittomuuden. Nehemia palautti vanhan Mooseksen lain kansan moraaliseksi opiksi.

Tämän jälkeisestä historiasta ei ole tietoa. Todennäköisesti Nehemia jäi käskynhaltijaksi kuolemaansa saakka (n. 412 eaa.).

Nehemia oli viimeinen käskynhaltija, joka lähetettiin Juudeaan Persiasta. Coele-Syyrian satraappi otti Juudean haltuunsa ja toimi sen käskynhaltijana.

Nehemian kirja
--------------

Nehemian kirja kertoo historiallista tietoa Nehemian tehtävästä uskonnollisen sisällön muassa. Poliittisesta näkökulmasta hänen työnsä oli Persialle tärkeää, joka halusi turvata Levantin alueen hallitsemisen.

400-luvulla eaa. Egypti kapinoi Persian valtakuntaa vastaan, ja Kreikan vaikutusvalta kasvoi valtakunnan länsiosissa. Persian turvallisuus tarvitsi strategisia muutoksia, kuten Jerusalemin uudelleen linnoittamisen ja paremman Levantin kansojen erottelun. (Nehemian aikana kiellettiin avioliitot muiden kansojen kanssa).
**EW Discover GmbH** eli **Discover Airlines** (aiemmin **Eurowings Discover**) (IATA: **4Y**, ICAO: **OCN**, kutsukoodi: **OCEAN**) on Lufthansan omistama saksalainen lomalentoyhtiö.

Historia
--------

Eurowings Discover aloitti toimintansa 24. heinäkuuta 2021. Yhtiö on Lufthansa-konsernin lomalentoyhtiö ja sen pääkilpailijana on Condor (jonka Lufthansa itse on aiemmin omistanut).

Discover lentää pääosin suosittuihin vapaa-ajan kohteisiin Frankfurtista ja Münchenistä. Yhtiö lentää Euroopassa Airbus A320 -kalustolla sekä kaukolentoja Afrikkaan ja Pohjois-Amerikkaan Airbus A330 -kalustolla. Ensimmäiset lentokoneet ovat siirretty muilta konsernin lentoyhtiöiltä.

Eurowings Discover muutti brändinsä Discover Airlinesiksi syyskuussa 2023.

Laivasto
--------

Discover Airlinesin laivasto marraskuussa 2023:| Konetyyppi | Lukumäärä | Tilauksia | Matkustajapaikkoja | Huom. |
| --- | --- | --- | --- | --- |
| Airbus A320-200 | 11 |
| 180 |
| Airbus A330-200 | 3 |
| 270 |
| Airbus A330-300 | 10 |
| 283/302 |
| Yhteensä: | 24 | - |

Lähteet
-------

1. ↑  Handelsblatt *www.handelsblatt.com*. Viitattu 21.11.2023.
2. ↑  Our fleet - Discover Airlines *www.discover-airlines.com*. Viitattu 21.11.2023. (englanniksi)
3. ↑  Lufthansa-konsernin lomalentoyhtiö on nyt Discover Airlines - uusi ilme lentokoneisiin ja matkustamoon | lentoposti.fi *www.lentoposti.fi*.  6.9.2023. Viitattu 21.11.2023.
4. ↑  Discover Airlines *airfleets.net*. Viitattu 21.11.2023.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Discover Airlines
*Le Drapeau Rouge* oli Belgian kommunistisen puolueen julkaisema ranskankielinen sanomalehti.
**Belgian kommunistinen puolue** (ranskaksi *Parti Communiste de Belgique*, **PCB,** hollanniksi Belgische Communistische Partij) oli Belgiassa vuosina 1921-89 toiminut kommunistinen puolue. Sen toiminta perustui demokraattisen sentralismin periaatteille, ja se oli jakautunut kieliryhmien mukaan valloninkielisiin ja hollanninkielisiin siipiin.

Historia
--------

### Perustaminen

PCB perustettiin Anderlechtissä 3.-4. syyskuuta vuonna 1921. Se perustettiin yhdistämällä Eduard (War) Van Overstraetenin johtama Kommunistipuolue ja Joseph Jacquemotten johtama Belgian kommunistipuolue. Perustamisvaiheessa PCB:n jäsenmäärä oli noin 500.

### Toiminta

PCB liittyi Kominterniin heti perustamisensa jälkeen. Vuoden 1925 parlamenttivaaleissa PCB sai kaksi edustajaa Belgian parlamentin edustajainhuoneeseen. Van Overstratenin kannattajat erotettiin puolueesta vuonna 1928. PCB:n pääsihteeriksi valittiin vuonna 1934 Joseph Jacquemotte. Jäsenmäärä oli vuonna 1938 noin 8500. Toisen maailmansodan aikana PCB toimi maanalaisena järjestönä natsi-Saksan miehitettyä Belgian. Vuonna 1943 suuri osa puolueen johtajista pidätettiin. Vuonna 1945 PCB osallistui Achille Van Ackerin johtaman hallituksen toimintaan. Sillä oli hallituksessa kaksi ministeriä. Vuoden 1946 parlamenttivaaleissa PCB sai 12,69 % annetuista äänistä, 23 paikkaa 202-paikkaiseen edustajainhuoneeseen ja 11 paikkaa 101-paikkaiseen senaattiin. 

PCB:n puheenjohtaja Julien Lahaut murhattiin 18.8.1950. Vuonna 1954 puoluekokous valitsi puheenjohtajaksi Ernest Burnellen. PCB:llä oli merkittävä rooli vuosien 1960-61 yleislakossa. Se sai vuonna 1971 järjestetyissä parlamenttivaaleissa 3,1 %:n kannatuksen, 5 paikkaa edustajainhuoneeseen ja yhden senaattiin. Vuoden 1985 vaalien jälkeen puolue ei enää saanut edustajia Belgian parlamenttiin. PCB:n toiminta päättyi vuonna 1989, kun se jakautui kahtia. Flanderin ja Vallonian alueille perustettiin erilliset kommunistipuolueet.

### Luettelo puheenjohtajista

* Julien Lahaut (1945-50)
* Ernest Burnelle (1954-68)
* Marc Drumaux (1968-72)
* Louis Van Geyt (1972-89)

Katso myös
----------

* Kommunistinen puolue

Lähteet
-------

1. 1 2 3 4  Communist Party of Belgium *detailedpedia.com*.
2. 1 2 3  Communist Party of Belgium *encyclopedia2.thefreedictionary.com*.
3. ↑  Van Acker I Government *detailedpedia.com*.
4. ↑  Joseph Jacquemotte *detailedpedia.com*.
**Okinawa** oli keisarillisen Japanin laivaston Ukuru-luokan saattaja (jap. kaibokan), joka suojasi pääosan palvelusurastaan saattueita. Se osallistui toisessa maailmansodassa kahden Yhdysvaltain laivaston sukellusveneen upottamiseen.

Valmistus
---------

*Pääartikkeli: Ukuru-luokka*
Alus tilattiin vuoden 1942 hankinnoissa Nihon Kōkanilta Tsurumista, missä köli laskettiin 10. joulukuuta 1943. Alus laskettiin vesille 19. kesäkuuta 1944 ja otettiin palvelukseen kaksi kuukautta myöhemmin 16. elokuuta.

Palvelus
--------

Alus lähti 5. lokakuuta 1944 Kuresta suojaten *Asamamarua*, jollaa oli 5 000 maavoimien ja laivaston sotilasta. Alukset saapuivat 6. lokakuuta Mojiin, mistä ne jatkoivat edelleen 8. lokakuuta Shanghaihin.

Marraskuussa 1944 alus osallistui Leyten saaren joukkojen täydentämiseen operaatio TA:ssa saattamalla kuljetusaluksia. Joulukuussa se saattoi lentotukialus *Kaiyōa*.

Alus hyökkäsi 14. huhtikuuta 1945 syvyyspommein yhdessä saattajien *CD-8* ja *CD-32* kanssa Yhdysvaltain laivaston sukellusveneen *USS Snookin* kimppuun. Ei ole tiedossa, upposiko sukellusvene juuri tässä hyökkäyksessä. Alus ja saattaja *Aguni* joutuivat 27. toukokuuta ilmahyökkäykseen Koreansalmessa, jolloin *Aguni* vaurioitui pahoin tutka-ohjatusta lentopommista. Sukellusvene *USS Bonefish* upotti 19. kesäkuuta 1945 rahtialus *Konzanmarun*, jolloin *Okinawa* sekä saattajat *CD-63* ja *CD-207* upottivat sukellusveneen miehistöineen syvyyspommein.

Lentotukialus *USS Independencen* lentokoneet upottivat *Okinawan* Maizurun lähellä 30. heinäkuuta 1945. Se poistettiin alusluettelosta 15. syyskuuta 1945.

Lähteet
-------

* Gardiner, Robert (toim.): *Conway’s All the World’s Fighting Ships 1922–1946*. Lontoo: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2  Nishida, Hiroshi: Ukuru class escorts *homepage2.nifty.com*. Viitattu 6.8.2016. (englanniksi)
2. 1 2 3 4  IJN Escort Okinawa: Tabular Record of Movement CombinedFleet.com. Viitattu 6.8.2016. (englanniksi)

*Ukuru*-luokan saattajat

|  |  |
| --- | --- |
| vuoden 1942 hankinnat | *Ukuru* - *Hiburi* - *Shōnan* - *Daitō* - *Okinawa* - *Shinnan* - *Aguni* - *Amami* |
| vuoden 1943 hankinnat | *Kume* - *Ikuna* - *Yaku* - *Mokuto* - *Chikubu* - *Sakito* - *Kōzu* - *Shiga* - *Hodaka* - *Ikara* - *Shisaka* - *Ikuno* - *Ōtsu* - *Urumi* - *Murotsu* - *Tomoshiri* |
| vuoden 1944 hankinnat | *Inagi* - *Uku* - *Habushi* - *Kuga* - *Ojika* - *Kanawa* - *Habuto* - *Iō* - *Takane* |

|  |
| --- |
| Edeltäjä: Mikura-luokka – Seuraaja: C-tyypin saattaja |
Lepétymnos  
ΛεπέτυμνοςLepétymnos-vuori.

|  |  |
| --- | --- |
| Sijainti | 
Länsi-Lesbos, Lesbos, Pohjois-Egean saaret, Kreikka |
| Korkeus merenpinnasta | 
968 m |

Kartta

|  |  |
| --- | --- |
| Koordinaatit | 
39° 20′ 44″ P, 26° 16′ 07″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lepétymnos** (kreik. Λεπέτυμνος) on vuori Lesboksen saarella Kreikassa. Sen korkeus on 968 metriä ja se on saaren korkein vuori yhdessä jotakuinkin yhtä korkean Ólympoksen kanssa.

Lepétymnoksen maisemia.
Lepétymnos sijaitsee saaren pohjoisosassa kaakkoon Míthymnasta. Vuoren huipulla on profeetta Elialle (*Profítis Ilías*) omistettu kappeli.

Lähteet
-------

1. ↑  Lesbos *Greece Travel Secrets*. Viitattu 15.8.2016.
2. ↑  Wright, Christopher: *The Gattilusio Lordships and the Aegean World 1355-1462*, s. 16. The Medieval Mediterranean. Brill, 2014. ISBN 9004264817. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Lepétymnos** Wikimedia Commonsissa
Vapaustilanne vuodelta 2020
  Vapaa (83 maata)
  Osittain vapaa (63 maata)
  Ei-vapaa (49 maata)
Kartta vuoden 2017 raportista, sinisellä merkityt maat ovat Freedom Housen mukaan edustuksellisia demokratioita eli niihin on valittu poliittiset päättäjät demokratian arvojen mukaan.
**Freedom House** on yhdysvaltalainen laitos, joka sanoo työskentelevänsä demokratian ja vapauden puolesta. Järjestön perustivat lukuisat henkilöt vuonna 1941, perustajien joukossa oli muun muassa Eleanor Roosevelt.

Freedom House julkaisee raportissaan vuosittain luettelon, jossa arvioidaan maailman maat vapaiksi, osittain vapaiksi ja ei-vapaiksi. Luokittelussa otetaan huomioon niin poliittinen kuin ihmistenkin vapaus. Freedom House on muun muassa pudottanut Vladimir Putinin aikana Venäjän osittain vapaasta ei-vapaaksi maaksi. Esimerkiksi Kuuba on mainittu koko sosialistisen historiansa ajan ei-vapaaksi huonoimmilla mahdollisilla arvosanoilla. Samaan arvosanaan pääsevät muun muassa Pohjois-Korea, Sudan, Turkmenistan, Uzbekistan, Libya, Syyria ja Tiibet.

Freedom House ei anna objektiivisia perusteluja luokitteluilleen, vaan pisteyttää maita pistein 1–7 erilaisten kysymysten perusteella, esimerkiksi: "Kohdellaanko väestöä yhdenvertaisesti lain edessä?" niin, että 7 on heikoin tilanne ja 1 on paras tilanne.

Rahoitus
--------

Freedom Housea rahoittavat lukuiset säätiöt, kuten Lynde and Harry Bradley Foundation, Sarah Scaife Foundation ja Soros Foundation. Se saa 2/3 tuloistaan Yhdysvaltain hallitukselta, National Endowment for Democracyn, Yhdysvaltain kehitysyhteistyöviraston ja sisäministeriön kautta.

Kritiikki
---------

Koska Freedom Housella on läheiset yhteydet Yhdysvaltain hallintoon, muun muassa Noam Chomsky ja Edward S. Herman kritisoivat kirjassaan *Manufacturing Consent* sen suhtautuvan arvioitaviin maihin sen mukaan, ovatko ne hyödyksi Yhdysvaltojen intresseille. Räikeimpänä esimerkkinä Chomsky ja Herman pitävät sitä, kun Freedom House kuvaili El Salvadoria 1980-luvulla hallinneen ja omia kansalaisiaan murhanneen hallinnon järjestämiä vaaleja "ihailtavaksi".

Lähteet
-------

1. ↑  Tibet Freedom House. Viitattu 29.9.2012. (englanniksi)
2. ↑  Freedom.org (Archive.org)
3. ↑  Freedom.org (Archive.org)
4. ↑  Chomsky and Herman: Manufacturing Consent, Vintage 1994, s. 28

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Freedom House**.
* Freedom House
* Freedom House: when "freedom" is only a pretext, Voltaire Network, September 2004
* What is "good" press freedom? The difficulty of measuring freedom of the press worldwide, Christina Holtz-Bacha, 2004.
* Freedom House Publications
Maínalo  
ΜαίναλοLoúsioksen rotko Maínalo-vuorella.

|  |  |
| --- | --- |
| Sijainti | 
Arkadia, Peloponnesos, Kreikka |
| Korkeus merenpinnasta | 
1 981 m |

Kartta

|  |  |
| --- | --- |
| Koordinaatit | 
37° 39′ 50″ P, 22° 13′ 00″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Maínalo** (kreik. Μαίναλο) on vuori Peloponnesoksen niemimaalla Kreikassa. Sen korkeus on 1 981 metriä.

Metsää Maínalo-vuorella.
Maínalo-vuori sijaitsee Arkadian alueyksikön alueella linnuntietä noin 22 kilometriä luoteeseen Trípolin kaupungista. Se on Arkadian korkein vuori. Vuorella sijaitsee Kápsian luola. Sen rinteellä on myös hiihtokeskus. Maínalo on Natura 2000 -aluetta.

Vuori on saanut nimensä antiikin ajan Mainalos-vuoresta, joka sijaitsi kuitenkin noin 25 kilometriä etelämpänä lähellä Asean kaupunkia, ja on tunnistettu samaksi vuoreksi, joka nykyisin tunnetaan nimellä Ágios Ilías. Nimen yhdistivät nykyiseen Maínalo-vuoreen virheellisesti varhaiset eurooppalaiset matkailijat. Kreikkalaisessa mytologiassa Mainalos-vuori sai nimensä Arkadian kuningas Lykaonin pojasta Mainaloksesta.

Lähteet
-------

1. ↑  From Cave Kapsia in the arms of Mount Mainalo *Travel Tripolis*. Viitattu 19.9.2016.
2. ↑  Mainalon, Ski Centre *Greek Travel Pages*. Viitattu 19.9.2016.
3. ↑  Mount Mainalo – The Mountain of Miracles *Travel Tripolis*. Viitattu 19.9.2016.
4. ↑  Agia Paraskevi of Arachamitai *Arachamitai Project*. Viitattu 1.6.2020.
5. ↑  Forsén, Björn: Mainalosjuoksu. Tuntemattoman antiikin kisan henkiinherättäminen.  *Helikon*, 2020, nro 1, s. 2–5.
6. ↑  Lykaon *Theoi Greek Mythology*. Viitattu 19.9.2016.

Aiheesta muualla
----------------

* Kuvia tai muita tiedostoja aiheesta **Maínalo** Wikimedia Commonsissa
Messápio  
ΜεσσάπιοMessápio-vuori nähtynä Drosiásta.

|  |  |
| --- | --- |
| Sijainti | 
Thíva, Boiotia jaChalkída, Euboia,Keski-Kreikka, Kreikka |
| Korkeus merenpinnasta | 
1 021 m |

|  |  |
| --- | --- |
| Koordinaatit | 
38° 27′ 00″ P, 23° 27′ 00″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Messápio** (kreik. Μεσσάπιο) eli **Ktypás** (Κτυπάς), antiikin **Messapion** (m.kreik. Μεσσάπιον, lat. *Messapium*), on vuori ja vuorijono Keski-Kreikassa. Sen korkeus on 1 021 metriä.

Antiikin aikana vuori sijaitsi Boiotian koillisosassa. Se erotti Khalkiin poliksen mantereella sijainneen alueen Boiotiasta. Myös nykyisin vuori on Boiotian ja Euboian alueyksiköiden rajalla. Messápion länsipuolella sijaitsevat Paralímni- ja Ylíki-järvet.

Lähteet
-------

1. 1 2  Messapium *Brill’s New Pauly*. Brill. Viitattu 4.10.2021.
2. 1 2  Τα Βουνά της Ελλάδας *Πατριδογνωσία*. Viitattu 4.10.2021.
3. ↑  Aiskhylos: *Agamemnon* 293 (ja skolia); Aiskhylos fr. 55.10 Mette; Strabon: *Geografika* 9.2.13; Pausanias: *Kreikan kuvaus* 9.22.5; Stefanos Byzantionlainen: *Ethnika*, Μεσσάπιον.
*Tämä artikkeli kertoo suomalaisesta pop-yhtyeestä. Muita merkityksiä täsmennyssivulla.*
**Cascade** on suomalainen vuosina 1974–1977 esiintynyt pop-yhtye, jonka ohjelmisto koostui soulahtavasta musiikista ja rhythm and bluesista.

Tarina
------

Yhtyeen perustajajäsenet Ami Aspelund, Aimo Jaara, Marjo-Riitta Kervinen ja Kari Kuusamo tutustuivat toisiinsa kierrellessään Dannyn D-tuotannon mukana pitkin Suomea. Ensimmäiseen kokoonpanoon liittyivät myös Tomma Knief ja Roope Koistinen, joiden tilalle myöhemmin tulivat Pekka Leminen ja Heikki Lyttinen.

Ensimmäinen single "Rokkibeibi" / "Toisin käy" julkaistiin vuonna 1974. A-puolen "Rokkibeibi" oli yksi ensimmäisistä suomenkielisistä levytetyistä discokappaleista. Kyseessä oli käännösversio George McCraen hitistä "Rock Your Baby". Keikkailu rajoittui lähinnä Helsinkiin, jossa yhtye saavutti mainetta ohjelmistollaan, joka sisälsi muun muassa Stevie Wonderin tuotantoa.

Seuraavat singlet "Pigallelle jonoon vaan" / "Angie baby" ja "Herra postman" / "Musiikkisielu" ilmestyivät vuonna 1975. "Pigallelle jonoon vaan" oli käännösversio Labelle-yhtyeen discohitistä "Lady Marmalade".

Oltuaan koossa vuoden verran Cascade esiintyi syksyllä 1975 useina iltoina ravintola Alibissa ohjelmistossaan muun muassa monia Stevie Wonderin kappaleita. *Helsingin Sanomien* Julius Heikkilä piti erityisesti Aimo Jaaran soololaulunumeroista, Pekka Lemisen kitaroinnista ja yhtyeen taidokkaasta ja huolella harjoitellusta moniäänisestä stemmalaulusta.

Vuonna 1976 julkaistiin albumi nimeltään *Cascade*, joka koostui myös käännöskappaleista. Alkuperäisistä säveltäjistä mainittakoon esimerkiksi Stevie Wonder, John Lennon ja Paul McCartney. Jonkin verran radiosoittoa saivat singlenäkin julkaistut kappaleet "Korvissa soi" ja "Lanteet keinuu", jotka molemmat olivat tyyliltään tuolloin ajankohtaista disco-soulia. Albumin kappaleista neljä oli Marjo-Riitta Kervisen sanoittamia.

Cascade lopetti toimintansa, koska sen jäsenillä oli muitakin projekteja ja erityisesti Ami Aspelund alkoi keskittyä soolouraansa.

Diskografia
-----------

### Albumi

* *Cascade* (1976)

### Singlet

* *Rokkibeibi / Toisin käy* (1974)
* *Pigallelle jonoon vaan / Angie baby* (1975)
* *Herra postman / Musiikkisielu* (1975)
* *Korvissa soi / Lanteet keinuu* (1976)

### Mukana kokoelmilla

* *Huipulla 7* (1975)
* *Huipulla 8* (1975)
* *Maailmalla soi 1* (1975)
* *Maailmalla soi 4* (1976)
* *Usvaa putkeen* (1979)
* *Mikä fiilis!* (2002)

Lähteet
-------

* Latva - Tuunainen: Iskelmän tähtitaivas. 500 suomalaista viihdetaiteilijaa. WSOY, 2004
* Cascaden tuotanto 1900-luvulla Suomen Äänitearkiston tietokannassa[vanhentunut linkki]

### Viitteet

1. ↑  Heikkilä, Julius: Cascaden valtti on laatu.  *Helsingin Sanomat*, 17.09.1975, s. 16. Näköislehti (maksullinen).

Aiheesta muualla
----------------

* Ylen Elävä arkisto: Cascade: Korvissa soi (live 1976)
Ruskeahiuksinen nainen.
**Ruskeahiuksisuus** tarkoittaa ruskeaa hiustensävyä, joka voi vaihdella vaaleasta ruskeasta lähes mustaan. Ruskeat hiukset saavat värinsä suuremmasta melaniinipitoisuudesta verrattuna vaaleisiin tai punaisiin hiuksiin. Suurin melaniinipitoisuus on mustissa hiuksissa. Ruskeat hiukset ovat tavallisia indoeurooppalaisilla ja euraasialaisilla, etenkin Keski- ja Etelä-Euroopassa.

Brunetti-sanan alkuperä
-----------------------

Ruskeahiuksisista käytetään myös nimitystä "brunetti". Brunetti tarkoittaa sananmukaisesti "pientä ruskeahiuksista tyttöä" tai "nuorta ruskeahiuksista naista", mutta nykykielessä sitä käytetään kenestä tahansa ruskeahiuksista ihmisestä. Yleensä sitä käytetään kuitenkin vain naispuolisista henkilöistä. Brunetti tulee alun perin indoeurooppalaisen kantakielen sanajuuresta bhrun, joka tarkoittaa ruskeaa.

Ruskeahiuksisten biokemia
-------------------------

Eumaliini (toinen melaniinin päätyypeistä) antaa ruskeille hiuksille sen yksilöllisen värin. Ruskeissa hiuksissa on enemmän eumaliinia kuin vaaleissa mutta kuitenkin paljon vähemmän kuin mustissa. Eumaliini jakaantuu kahteen ryhmään, mustaan ja ruskeaan eumaliiniin. Mustaa eumaliinia tavataan eniten Euroopan ulkopuolella ja vanhoilla eurooppalaisilla, kun taas ruskeita usein nuorilla eurooppalaisilla, ja eri väristen ihmisten lapsilla. Mustan eumaliinin vähäinen määrä aiheuttaa hiusten harmautta, kun taas pieni määrä ruskeaa eumaliinia vaaleat hiukset.
Ruskeahiuksisilla on usein suhteellisen tuuheat hiukset. Heidän ihonsa erittää usein enemmän UV-säteilyltä suojaavaa melaniinia, ja ruskea sävy liittyy usein tummahkoon ihonväriin. Ruskeita hiuksia tavataan kuitenkin aina vaaleimmista ihon väreistä tummaan ihoon.

Käsitys ruskeahiuksisista naisista
----------------------------------

Mona Lisa on yksi maailman tunnetuimpia brunetteja.
Länsieurooppalaisessa kulttuurissa brunetteja pidetään stabiileina, vakavina ja sivistyneinä.
Eräs brittiläinen teki hiustenvärejä ja niiden viehättävyksiä koskevan testin. 62% testiin osallistuneista miehistä liitti ruskeahiuksisuuteen vakauden ja pätevyyden. 67% miehistä kuvasi brunetteja itsenäisiksi ja omahyväisiksi, ja 87% älykkäiksi. Erään Allure-lehden kyselyn mukaan 76% amerikkalaisista naisista uskoo ensimmäisen naispresidentin olevan ruskeahiuksinen.

Lähteet
-------

1. ↑  *brunetti.* *Kielitoimiston sanakirja*. Helsinki: Kotimaisten kielten keskus, 2022.
**Ankkalampi** on 4–7-vuotiaille pelaajille suunnattu lautapeli.

Pelin sisältö
-------------

* 1 pelilauta (Ankkalampi)
* 1 noppa (numerot 1-3)
* 3 puista ankkaa (pelinappulaa)
* 16 korttia (+ 2 tyhjää)
* peliohjeet

Valmistelut
-----------

Ennen pelin alkua, lapsiryhmien kuvakortit sekoitetaan hyvin ja asetetaan kuvapuoli alaspäin pinoon pelilaudan sivuun. Lammessa on kahdeksan sektoria. Pelaajat asettavat pelinappulansa (ankan) haluamalleen sektorille. Kaksi pelaajaa ei voi olla samalla sektorilla pelin alkaessa, mutta pelin kuluessa kylläkin.

Säännöt
-------

Ankkoja saa siirtää vain myötäpäivään. Jokainen lammen sektori vastaa yhtä nopansilmää.

Nuorin pelaaja aloittaa pelin. Hän kääntää päällimmäisen kortin näkyviin pöydälle. Hänen täytyy nyt heittää noppaa ja yrittää päästä tälle kuvan osoittamalle sektorille. 

Jos hän pysähtyy kortin osoittaman lapsiryhmän kohdalle, hän saa kortin itselleen ja vuoro siirtyy seuraavalle pelaajalle, joka toimii samoin, kuin edellinen pelaaja ja nostaa uuden kortin pakasta kaikkien nähtäväksi.
Jos pelaaja ei pääse kohdesektorilleen, siirtyy vuoro seuraavalle pelaajalle, joka myös yrittää päästä noppaa heittämällä samaan ruutuun. 

Oikeassa ruudussa jo valmiiksi oleva pelaaja ei saa korttia.

Pelin päättyminen
-----------------

Peli päättyy, kun kaikki pakan kortit on käytetty. Pelaaja, jolla on eniten kortteja on voittaja.

Lähteet
-------

* Ankkalammen ohjekirja
Punainen papukaija, jolla on keltaista siivissäänMahdollinen kuvitus lajista *Ara guadeloupensis.* François-Nicolas Martinet, 1765
An oil painting depicting a red-feathered parrot with yellow wing tips; a large, ungainly, duck-like bird with grey, white and yellow feathers; a parrot with a black back, yellow breast and a yellow and black tail; and a brown-feathered bird with a long bill eating a frog*Edwards' Dodo*, Roelant Saveryn maalaus vuodelta 1626 saattaa esittää *Ara guadeloupensisin* (vasemmalla) ja *Ara martinicusin* (oikealla).
**Ara guadeloupensis** on sukupuuttoon kuollut arapapukaijalaji, jonka oikeasta olemassaolosta ei olla varmoja. Esimerkiksi Kansainvälinen luonnonsuojeluliitto ei enää tunnusta lajin olemassaoloa. Lajin kuvaili ja nimesi Austin Hobart Clark (1905). Lajia tavattiin Guadeloupessa, Pienillä Antilleilla Karibianmeren itäosassa. Lajin sanottiin muistuttavan ulkonäöltään paljon puna-araa, mutta se oli lyhyempi ja sen pyrstö oli kokonaan punainen (verrattuna puna-aran sinipunakirjavaan pyrstöön). Du Terte kuvaili lajin olevan pitkäikäinen, mutta herkkä sairauksille. Tämän vuoksi on ajateltu, että laji saattoi kuolla sukupuuttoon lopulta tautien ja ylimetsästyksen yhteisvaikutuksesta.

Lähteet
-------

* Biogeography of the West Indies: Patterns and Perspectives, Second Edition, s. 180

### Viitteet

1. ↑  Ara guadeloupensis (Guadeloupe macaw, Lesser Antillean macaw) - The Recently Extinct Plants and Animals Database *recentlyextinctspecies.com*. Viitattu 1.6.2022. (englanniksi)
2. ↑  PBDB *paleobiodb.org*. Viitattu 1.6.2022.
3. ↑  Charles A. Woods, Florence E. Sergile: *Biogeography of the West Indies : patterns and perspectives*, s. 180. Boca Raton, FL: CRC Press, 2001. 46240352. ISBN 0-8493-2001-1, 978-0-8493-2001-9. Teoksen verkkoversio (viitattu 1.6.2022).
**Wesley C. Salmon** (1925 – 22. huhtikuuta 2001) oli yhdysvaltalainen filosofi, joka oli erikoistunut tieteenfilosofiaan, erityisesti kausaliteettia ja tieteellistä selittämistä koskeviin kysymyksiin.

Salmon väitteli filosofian tohtoriksi vuonna 1950 Kalifornian yliopistosta (Los Angeles) Hans Reichenbachin oppilaana. Hän opetti Indianan ja Pittsburghin yliopistoissa.

Salmon pyrki tarjoamaan tieteelliselle selittämiselle vankan perustan. Hänen mukaansa selittäminen liittyy todellisuudessa ilmeneviin kausaalisiin prosesseihin, jotka yhdistävät syitä seurauksiin. Tätä on kutsuttu selittämisen kausaalis-mekaaniseksi malliksi (CM-malli). Näkemys edustaa tieteellistä realismia.

Salmon tutki myös bayesilaista todennäköisyyskäsitystä ja pyrki artikkelissaan "Rationality and Objectivity" tulkitsemaan Thomas Kuhnin ajatuksia hyödyntämällä Bayesin teoreemaa.

Teoksia
-------

* *The Foundations of Scientific Inference* , 1967
* *Scientific Explanation and the Causal Structure of the World*, 1984
* *Four Decades of Scientific Explanation*, 1990
* *Causality and Explanation*, 1998

Aiheesta muualla
----------------

* Wesley C. Salmon, obituary (Arkistoitu – Internet Archive) (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Wesley C. Salmon
**Stelviosola** (ital. *Passo dello Stelvio*; saks. *Stilfser Joch*) on vuoristosola Pohjois-Italiassa. Sen korkein kohta on 2 758 metrin korkeudessa merenpinnasta.

Solan läpi kulkevaa tietä alettiin suunnitella Itävallan keisarikunnan aikaan. Habsburgien saatua Lombardian haltuunsa vuonna 1815, ryhdyttiin suunnittelemaan alueen yhdistämistä Tiroliin. Lombardiassa sijaitsevasta Valtellinasta Tirolin Val Venostaan johtavan tien suunnittelijaksi valittiin arkkitehti Carlo Donegani. 49 kilometriä pitkän tien rakentaminen kesti 2 500 työntekijältä viisi vuotta. Tie avattiin vuonna 1825. Ferdinand I myönsi Doneganille Itävallan keisarikunnan ritarin ja Stelvion herran arvon.

Stelvion nousu on ajettu useasti pyöräilyn Italian ympäriajossa. Ensimmäistä kertaa nousu oli mukana vuoden 1953 kilpailussa ja viimeksi vuonna 2020.

* 
* 
* 
* Stelviossa järjestetään vuosittain pöyräilytapahtuma "Stelvio Bike Day." Kuva vuoden 2013 tapahtumasta.Stelviossa järjestetään vuosittain pöyräilytapahtuma "Stelvio Bike Day." Kuva vuoden 2013 tapahtumasta.

Lähteet
-------

1. 1 2 3  Goding, Pete; Friebe, Daniel: *Pyöräilyn klassikkonousut*, s. 200–203. Suomentanut Arhio, Miika. Helsinki: WSOY, 2013. ISBN 978-951-0-39865-4.

Aiheesta muualla
----------------

* Kuvia tai muita tiedostoja aiheesta **Stelviosola** Wikimedia Commonsissa
**Mikko Juho Aro** (s. 1. lokakuuta 1945 Helsinki) on suomalainen eläköitynyt yritysjohtaja, joka on saanut teollisuusneuvoksen arvonimen.

Aro syntyi ekonomi Paavo Aron ja Martta Kosken perheeseen ja avioitui 1969 sairaanhoitaja Helena Laurilan kanssa. Hän tuli ylioppilaaksi Arkadian yhteislyseosta 1965 ja valmistui ekonomiksi Helsingin kauppakorkeakoulusta 1971. Aro oli Tukkukauppojen Oy:n tuotepäällikkö 1970–1972, Oy Suomen CPC:n markkinointipäällikkö 1972–1975, Oy Trans-Meri Ab:n markkinointipäällikkö 1975–1977, Oy Airam Ab:n tulosyksikön johtaja 1977–1982, Helvar Oy:n toimitusjohtaja 1982–1996 ja hallituksen jäsen vuodesta 1983 sekä Oy Helvar Merca Group Ab:n Merca-liiketoimintaryhmän johtaja 1996. Metorex International Oy:n toimitusjohtaja Aro oli 1997–2002 ja toimi myös yhtiön hallituksen puheenjohtajana. Okmetic-yhtiön hallituksen puheenjohtajana Aro toimi tämän jälkeen vielä vuoteen 2008 asti. Arolla on ollut myös useita liike-elämän ja muita luottamus- ja asiantuntijatehtäviä. Teollisuusneuvoksen arvonimen hän sai 1995.

Lähteet
-------

1. 1 2  Skippari, Mika: Teollisuusneuvos Mikko J. Aro (1945–). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 5.12.2023.
2. ↑  Företagens värld.  *Hufvudstadsbladet*, 2.12.1982, nro 325, s. 13. Kansalliskirjasto. Viitattu 5.12.2023.  (ei-vapaa)